CELEX: 32020D0727
Language: da
Date: 2020-05-29 00:00:00
Title: Kommissionens gennemførelsesafgørelse (EU) 2020/727 af 29. maj 2020 om afslutning af en antidumpingprocedure vedrørende importen af endeløse filamenter af glasfibervarer med oprindelse i Bahrain og Egypten

2.6.2020   
               
               
                  DA
               
               
                  Den Europæiske Unions Tidende
               
               
                  L 170/17
               
            
         KOMMISSIONENS GENNEMFØRELSESAFGØRELSE (EU) 2020/727
         af 29. maj 2020
         om afslutning af en antidumpingprocedure vedrørende importen af endeløse filamenter af glasfibervarer med oprindelse i Bahrain og Egypten
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 5, og
         ud fra følgende betragtninger:
         1.   SAGSFORLØB
         
         1.1.   Indledning
         
         
                     (1)
                  
                  
                     Den 3. maj 2019 indledte Europa-Kommissionen en antidumpingundersøgelse vedrørende importen til Den Europæiske Union af endeløse filamenter af glasfibervarer (»GFR«) med oprindelse i Bahrain og Egypten (»de pågældende lande«) i henhold til artikel 5 i grundforordningen. Den offentliggjorde en meddelelse om indledning i Den Europæiske Unions Tidende (2) (»indledningsmeddelelsen«).
                  
               
                     (2)
                  
                  
                     Kommissionen indledte undersøgelsen som følge af en klage, der blev indgivet den 21. marts 2019 af European Glass Fibre Producers Association (»klageren« eller »APFE«) på vegne af producenter, der tegner sig for mere end 25 % af den samlede EU-produktion. Klagen blev støttet af en række producenter, der tegner sig for 71 % af den samlede EU-produktion af endeløse filamenter af glasfibervarer.
                  
               1.2.   Undersøgelsesperioden og den betragtede periode
         
         
                     (3)
                  
                  
                     Undersøgelsen af dumping og skade omfattede perioden fra 1. april 2018 til 31. marts 2019 (»undersøgelsesperioden« eller »UP«). Undersøgelsen af udviklingstendenser af relevans for vurderingen af skade omfattede perioden fra 1. januar 2016 frem til udgangen af undersøgelsesperioden (»den betragtede periode«).
                  
               1.3.   Interesserede parter
         
         
                     (4)
                  
                  
                     I indledningsmeddelelsen blev interesserede parter opfordret til at kontakte Kommissionen for at deltage i undersøgelsen. Endvidere underrettede Kommissionen specifikt klageren, andre kendte EU-producenter, de kendte eksporterende producenter, de kendte importører, leverandører og brugere, forhandlere samt sammenslutninger, som, den vidste, var berørt af indledningen af undersøgelsen, og opfordrede dem til at deltage.
                  
               
                     (5)
                  
                  
                     De interesserede parter fik mulighed for at fremsætte bemærkninger til indledningen af undersøgelsen og til at anmode om en høring med Kommissionen og/eller høringskonsulenten i handelsprocedurer.
                  
               1.4.   Stikprøveudtagning
         
         
                     (6)
                  
                  
                     Kommissionen anførte i sin indledningsmeddelelse, at den eventuelt ville udtage en stikprøve af interesserede parter i henhold til grundforordningens artikel 17.
                  
               1.4.1.   Stikprøveudtagning af EU-producenter
         
         
                     (7)
                  
                  
                     Kommissionen anførte i sin indledningsmeddelelse, at den havde udtaget en foreløbig stikprøve af EU-producenter. Kommissionen udtog stikprøven på grundlag af den største repræsentative produktionsmængde, som med rimelighed kunne undersøges inden for den tid, der var til rådighed.
                  
               
                     (8)
                  
                  
                     Der blev ikke modtaget bemærkninger til den udtagne stikprøve.
                  
               1.4.2.   Stikprøveudtagning af ikke forretningsmæssigt forbundne importører
         
         
                     (9)
                  
                  
                     For at afgøre, om det var nødvendigt med stikprøveudtagning, og i bekræftende fald udtage en stikprøve, anmodede Kommissionen ikke forretningsmæssigt forbundne importører om at indgive de oplysninger, der er anført i indledningsmeddelelsen.
                  
               
                     (10)
                  
                  
                     Da kun to ikke forretningsmæssigt forbundne importører indgav udfyldte stikprøveskemaer, blev der ikke anvendt stikprøveudtagning.
                  
               1.4.3.   Stikprøveudtagning af eksporterende producenter i Bahrain og Egypten
         
         
                     (11)
                  
                  
                     Kommissionen anvendte ikke stikprøver i forbindelse med eksporterende producenter i Bahrain og Egypten, da der kun er én eksporterende producent i hvert land.
                  
               1.4.4.   Spørgeskemabesvarelser og kontrolbesøg
         
         
                     (12)
                  
                  
                     Kommissionen sendte spørgeskemaer til de to eksporterende producenter, de tre stikprøveudtagne EU-producenter og til to ikke forretningsmæssigt forbundne importører. Der blev stillet et spørgeskema til rådighed for brugerne, som de kunne udfylde, hvis de ønskede det, i stedet for at fremsætte bemærkninger.
                  
               
                     (13)
                  
                  
                     Kommissionen modtog spørgeskemabesvarelser fra begge eksporterende producenter, alle stikprøveudtagne EU-producenter og begge ikke forretningsmæssigt forbundne importører. Kommissionen modtog også spørgeskemabesvarelser fra to brugere.
                  
               
                     (14)
                  
                  
                     Kommissionen indhentede og efterprøvede alle de oplysninger, som den anså for nødvendige for at kunne træffe afgørelse om dumping, deraf følgende skade og Unionens interesser.
                  
               
                     (15)
                  
                  
                     Metoden for og korrektheden af de data, klagerne indsamlede med henblik på de makroøkonomiske indikatorer, var genstand for et kontrolbesøg i henhold til grundforordningens artikel 16 hos klagernes advokater.
                  
               
                     (16)
                  
                  
                     Der blev aflagt kontrolbesøg i henhold til grundforordningens artikel 16 hos følgende virksomheder:
                     
                                  
                              
                              
                                 EU-producenter og forretningsmæssigt forbundne virksomheder:
                                 
                                             —
                                          
                                          
                                             3B Fibreglass, Battice, Belgien
                                          
                                       
                                             —
                                          
                                          
                                             Johns Manville Slovakia a.s., Trnava, Slovakiet
                                          
                                       
                                             —
                                          
                                          
                                             European Owens Corning Fibreglass SPRL, Watermael-Boitsfort, Belgien
                                          
                                       
                           
                                  
                              
                              
                                 Ikke forretningsmæssigt forbundne importører i Unionen:
                                 
                                             —
                                          
                                          
                                             Euroresins UK Limited, Ellesmere Port, Det Forenede Kongerige
                                          
                                       
                                             —
                                          
                                          
                                             Helm AG, Hamburg, Tyskland
                                          
                                       
                           
                                  
                              
                              
                                 Ikke forretningsmæssigt forbundne brugere i Unionen:
                                 
                                             —
                                          
                                          
                                             Polykemi, Ystad, Sverige
                                          
                                       
                                             —
                                          
                                          
                                             Virksomhed A (3)
                                             
                                          
                                       
                           
                                  
                              
                              
                                 Den eksporterende producent i Egypten og forretningsmæssigt forbundne virksomheder:
                                 
                                             —
                                          
                                          
                                             Jushi Group:
                                          
                                       
                                             —
                                          
                                          
                                             Jushi Egypt for Fiberglass Industry S.A.E., Egypten
                                          
                                       
                                             —
                                          
                                          
                                             Jushi France SAS, Frankrig
                                          
                                       
                                             —
                                          
                                          
                                             Jushi Italia srl, Italien
                                          
                                       
                                             —
                                          
                                          
                                             Jushi Spain SA, Spanien
                                          
                                       
                           
                                  
                              
                              
                                 Den eksporterende producent i Bahrain og forretningsmæssigt forbundne virksomheder:
                                 
                                             —
                                          
                                          
                                             CPIC Group
                                             
                                                         —
                                                      
                                                      
                                                         CPIC Abahsain FiberglasW.L.L., Bahrain
                                                      
                                                   
                                                         —
                                                      
                                                      
                                                         CPIC Europe B.V., Nederlandene.
                                                      
                                                   
                                       
                           
               2.   DEN PÅGÆLDENDE VARE OG SAMME VARE
         
         2.1.   Den undersøgte vare
         
         
                     (17)
                  
                  
                     Den vare, der er omfattet af undersøgelsen, er afhuggede glasfibertråde, af længde 50 mm og derunder (»afhuggede tråde«), glasfiberrovings, undtagen glasfiberrovings, der er imprægneret og belagt, med et glødetab på over 3 % (som fastsat i henhold til ISO-standard 1887) (»rovings«), og måtter af glasfiberfilamenter, undtagen måtter af glasuld (»måtter«) (»den undersøgte vare«). Den undersøgte vare er kendt som »glasfiberforstærkning« eller »GFR«.
                  
               
                     (18)
                  
                  
                     Den pågældende vare er den undersøgte vare med oprindelse i Bahrain og Egypten.
                  
               
                     (19)
                  
                  
                     Den pågældende vare er i øjeblikket henhørende under KN-kode 7019 11 00, ex 7019 12 00, 7019 31 00 (Taric-kode 7019120022, 7019120025, 7019120026 og 7019120039).
                  
               2.2.   Samme vare
         
         
                     (20)
                  
                  
                     Undersøgelsen viste, at følgende varer har samme grundlæggende fysiske, kemiske og tekniske egenskaber og samme grundlæggende anvendelsesformål:
                     
                                 a)
                              
                              
                                 den pågældende vare
                              
                           
                                 b)
                              
                              
                                 den vare, der produceres og sælges på hjemmemarkedet i Bahrain og Egypten
                              
                           
                                 c)
                              
                              
                                 den vare, der produceres og sælges i Unionen af EU-erhvervsgrenen.
                              
                           
               
                     (21)
                  
                  
                     Kommissionens besluttede, at i forbindelse med denne undersøgelse er disse varer derfor samme vare, jf. grundforordningens artikel 2, litra c).
                  
               3.   SAGSFORLØB
         
         
                     (22)
                  
                  
                     I sit brev til Kommissionen af 19. marts 2020 trak klageren sin klage tilbage.
                  
               
                     (23)
                  
                  
                     I overensstemmelse med grundforordningens artikel 9, stk. 1, kan proceduren afsluttes, når klageren trækker sin klage tilbage, medmindre afslutningen ikke er i Unionens interesse.
                  
               
                     (24)
                  
                  
                     Kommissionen fandt, at antidumpingproceduren burde afsluttes, da undersøgelsen ikke havde påvist, at en sådan afslutning ikke ville være i Unionens interesse.
                  
               
                     (25)
                  
                  
                     De interesserede parter blev underrettet herom og fik mulighed for at fremsætte bemærkninger. Kommissionen modtog ingen bemærkninger, som kunne føre til den konklusion, at en sådan afslutning ikke ville være i Unionens interesse.
                  
               
                     (26)
                  
                  
                     Kommissionen konkluderer derfor, at antidumpingproceduren vedrørende importen til Unionen af GFR med oprindelse i Bahrain og Egypten bør afsluttes.
                  
               
                     (27)
                  
                  
                     Denne afgørelse er i overensstemmelse med udtalelse fra det udvalg, der er nedsat i henhold til grundforordningens artikel 15, stk. 1 —
                  
               VEDTAGET DENNE AFGØRELSE:
         
            Artikel 1
            Antidumpingundersøgelsen vedrørende importen til Unionen af afhuggede glasfibertråde, af længde 50 mm og derunder (»afhuggede tråde«), glasfiberrovings, undtagen glasfiberrovings, der er imprægneret og belagt, med et glødetab på over 3 % (som fastsat i henhold til ISO-standard 1887) (»rovings«), og måtter af glasfiberfilamenter, undtagen måtter af glasuld (»måtter«), med oprindelse i Bahrain og Egypten, i øjeblikket henhørende under KN-kode 7019 11 00, ex 7019 12 00, 7019 31 00 (Taric-kode 7019120022, 7019120025, 7019120026 og 7019120039) afsluttes hermed.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 29. maj 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  EUT C 151 af 3.5.2019, s. 4.
         
            (3)  Virksomhed A anmodede om anonymitet med den begrundelse, at den ville udsætte sig for en betydelig risiko for kommercielle gengældelsesaktioner, hvis den af visse producenter skulle blive anset for at handle på en måde, der strider mod deres interesser.